AOT รับอานิสงส์ “100 เดียวเที่ยวทั่วไทย” เริ่มลงทะเบียนวันนี้เป็นวันแรกเป้า 89 บ.
AOT รับอานิสงส์ "100 เดียวเที่ยวทั่วไทย" เริ่มลงทะเบียนวันนี้เป็นวันแรกเป้า 89 บ.
AOT รับอานิสงส์ "100 เดียวเที่ยวทั่วไทย" เริ่มลงทะเบียนวันนี้เป็นวันแรกเป้า 89 บ.
11 พ.ย. 2562

บล.ไอร่า ระบุในบทวิเคราะห์วันนี้(11พ.ย.62) ว่า บริษัท ท่าอากาศยานไทย จำกัด (มหาชน) หรือ AOT ตัวเลขนักท่องเที่ยว – ก.ย. ฟื้นตัวแรง จำนวนนักท่องเที่ยวรวม +10.1% เทียบช่วงเดียวกันของปีก่อน ด้านนักท่องเที่ยวหลักอย่างจีน +31.6% เทียบช่วงเดียวกันของปีก่อน (เติบโตสูงสุดในรอบ 17 เดือน) จากเหตุการณ์เรือล่มภูเก็ตเมื่อก.ค.’61 ทำให้เกิดปัจจัยฐานต่ำ รวมถึงเหตุการณ์วุ่นวายในฮ่องกง ทำให้นักท่องเที่ยวจีนเลือกปลายทางท่องเที่ยวอื่น รวมถึงไทย
ขณะที่ในระยะสั้นคาดได้รับ Sentiment บวกบ้างจากมาตรการกระตุ้นการท่องเที่ยวในไทย เช่น 100 เดียวเที่ยวทั่วไทย (เริ่มลงทะเบียนวันนี้เป็นวันแรก) ซึ่งเป็นโครงการกระตุ้นเศรษฐกิจต่อจาก “ชิมช้อปใช้”
คาดการโอนท่าอากาศยานอุดรธานี กระบี่ แม่สอด และบุรีรัมย์  ของกรมท่าอากาศยาน ให้ AOT คาดเห็นความคืบหน้าในช่วงถัดจากนี้ หลังกระทรวงคมนาคม แจ้งว่าน่าจะได้ข้อยุติภายในเดือนพฤศจิกายนนี้
ภาพระยะกลาง นอกเหนือจากการเติบโตของนักท่องเที่ยวที่เติบโตต่อเนื่อง (แม้จะมีเหตุการณ์ที่ทำให้สะดุดลงบ้าง) ขณะที่ในปี’64 คาด AOT จะได้รับแรงส่งจากการรับรู้สัญญา Duty Free ฉบับใหม่ที่สุวรรณภูมิ และปี’66 ได้แรงบวกจากสัญญา Duty Free ฉบับใหม่ที่ดอนเมือง คงแนะนำ “ซื้อ” ประเมินราคาเป้าหมายปี’63 ที่ 89.00 บาท